《奉和籀书周大士十首 其七》
明代·释古义

宗炳风流在，寻僧到上方。逍遥盘石上，静对菊花香。

慧日虹桥映，秋风锦水凉。幸逢高士过，笑傲兴偏长。

作者简介：古义，字自破。新会人。俗姓卢。出世丹霞，历诸上刹，皆典重职。晚隐新州竹院，瓶笠萧然，意泊如也。后闻角子继席丹霞，策杖来归，竟终于丹霞。著有诗百馀首。清光绪《广州府志》卷一四一有传。